1. ปัจจัยเสี่ยง

1.1 สภาพภูมิอากาศ

 ความแปรปรวนของสภาพดินฟ้าอากาศที่รุนแรง เช่น ความแห้งแล้ง ทำให้ผลผลิตโดยเฉลี่ยของปาล์มน้ำมันลดลงถึง 20% ผลกระทบจะเกิดขึ้นในปีที่เกิดสภาวะแล้งและในเวลาอย่างน้อยสองปีต่อมาโดยต้นปาล์มจะให้ทลายปาล์มน้อยลง

ช่วง 7 ปีที่ผ่านมาระหว่างปี 2542 – 2548 ผลผลิตปาล์มสดเฉลี่ยของยูนิวานิชรวมพื้นที่ปลูกทดแทน
เท่ากับ 20.1 ตันผลปาล์มสดต่อเฮคแทร์ (3.2 ตันต่อไร่) ผลผลิตเฉลี่ยอยู่ในช่วง 17.3 ตันถึง
24.0 ตันผลปาล์มสดต่อเฮคแทร์ขึ้นกับสภาพอากาศ

ผลผลิตน้ำมันปาล์มดิบในประเทศไทยลดลงจาก 863,835 ตันในปี 2546 เป็น 783,957 ตันในปี
2548 เนื่องจากปัจจัยทางภูมิอากาศ (ที่มา: กรมการค้าภายใน)
แต่มีแนวโน้มการเติบโตที่แข็งแกร่ง และคาดว่าผลผลิตน้ำมันปาล์มดิบของประเทศไทยจะสูงถึง 1
ล้านตันภายในปี 2549 หรือ 2550

1.2 เขตการค้าเสรีอาเชียน

ภายใต้ข้อตกลงเขตการค้าเสรีอาเชียน (AFTA) มีการเสนอให้ยกเลิกมาตรการกีดกันต่าง ๆ
ที่ไม่ใช่การตั้งกำแพงภาษีสำหรับน้ำมันพืชที่ซื้อขายกันในเขตอาเชียน
โดยจะคงอัตราภาษีศุลกากรสูงสุดที่ 5% ภายในปี 2546
ปัจจุบันข้อตกลงดังกล่าวยังไม่มีผลบังคับใช้และการนำเข้าน้ำมันปาล์มมาในประเทศไทยยังคงมีมาตรการอื่นๆ
ที่ไม่ใช่กำแพงภาษี

ในปี 2548 ยูนิวานิชส่งออก 16% ของยอดขายน้ำมันปาล์มทั้งหมด
ยูนิวานิชประสบความสำเร็จในการส่งออกสามารถแข่งขันกับผู้ผลิตรายใหญ่ในประเทศมาเลเชียและอินโดนีเชีย

1.3 การแข่งขันจากน้ำมันถั่วเหลือง น้ำมันเรปซีด และน้ำมันทานตะวัน

น้ำมันถั่วเหลืองจัดเป็นคู่แข่งที่สำคัญของน้ำมันปาล์มทั้งในตลาดโลกและในประเทศ
การแข่งขันกับน้ำมันถั่วเหลืองอาจเข้มข้นขึ้นเนื่องจากมีการปลูกถั่วเหลืองเพิ่มขึ้นในอเมริกาใต้
ซึ่งเป็นผลมาจากความต้องการกากถั่วเหลืองที่สูงขึ้นเพื่อนำไปใช้ในอุตสาหกรรมอาหารสัตว์
และผลผลิตที่สูงขึ้นจากการตัดแต่งพันธุกรรม

อย่างไรก็ตามในปัจจุบัน
น้ำมันปาล์มเป็นสินค้าที่มีความสามารถในการแข่งขันด้านราคาสูงสุดเมื่อเทียบกับน้ำมันอื่น ๆ อีก 8
ชนิด

ผลผลิตน้ำมันปาล์มทั่วโลกเพิ่มขึ้นจาก 27.88 ล้านตันในปี 2546 เป็น 29.99 ล้านตันในปี 2547
(ที่มา: Oil World, March 2005)

[]แหล่งที่มา : Oil World

1.4 ความต้องการที่เพิ่มขึ้นทั่วโลก

ความต้องการของน้ำมันและไขสัตว์ในโลกขึ้นกับการเติบโตทางเศรษฐกิจ
การเพิ่มขึ้นของจำนวนประชากร และแนวโน้มของราคาที่มีความไม่แน่นอนขึ้นอยู่กับอุปสงค์และอุปทาน

ในปัจจุบันมีความต้องการสูงขึ้นอย่างมาก การบริโภคต่อปีของน้ำมันพืชและไขสัตว์หลัก 17
ชนิดในโลก เพิ่มขึ้นจาก 65.7 ล้านตันในปี 2527/2528 เป็น 143.8 ล้านตันในปี 2549 (ที่มา:
Oil World, March 2005)

อัตราการเติบโตทางเศรษฐกิจที่แข็งแกร่งของประเทศอินเดียและประเทศจีนเป็นตัวผลักดันที่สำคัญ
หากการเจริญเติบโตทางเศรษฐกิจของประเทศอินเดียและประเทศจีนช้าลงอาจจะส่งผลให้อัตราการเติบโตของความต้องการน้ำมันพืชของโลกลดลงด้วย

1.5 ความต้องการไบโอดีเซลที่เพิ่มขึ้น

ปริมาณการใช้น้ำมันพืชได้เพิ่มขึ้นจากอุตสาหกรรมเชื้อเพลิงชีวภาพสำหรับผลิตกระแสไฟฟ้าและในอุตสาหกรรมการผลิตน้ำมันไบโอดีเซล
ในยุโรปกำลังการผลิตน้ำมันไบโอดีเซลได้เพิ่มขึ้นอย่างมากจากจำนวน 1.9 ล้านตันในปี 2545 เป็น
4.5 ล้านตันในปี 2549
กำลังการผลิตของโลกที่ได้รวมโรงงานผลิตไบโอดีเซลหลายแห่งที่กำลังก่อสร้างอยู่ในขณะนี้
คาดว่าจะมีกำลังการผลิตรวมกันถึง 13.5 ล้านตันในปี 2550

หากราคาน้ำมันปิโตรเลียมดิบอยู่ที่ระดับสูงกว่า 40
ดอลล่าร์สหรัฐต่อบาร์เรลอาจทำให้ความต้องการที่จะผลิตไบโอดีเซลจากน้ำมันพืชสูงขึ้น
บางประเทศในสมาชิกสหภาพยุโรปประมาณการณ์ว่า กำลังการผลิตไบโอดีเซลเฉพาะในสหภาพยุโรป
จะเพิ่มเป็น 13.5 ล้านตันภายในปี 2553 มีการคาดการณ์ว่า
จะมีความต้องการผลิตไบโอดีเซลเพิ่มขึ้นเช่นเดียวกันในสหรัฐอเมริกา
บราซิลและบางประเทศในอาเซียน รวมทั้งประเทศไทย

ในขณะเดียวกันถ้าราคาน้ำมันปิโตรเลียมดิบอยู่ในระดับที่ต่ำกว่า 40 ดอลล่าร์สหรัฐต่อบาร์เรล
อาจจะทำให้ความต้องการไบโอดีเซลลดลง

1.5 อัตราแลกเปลี่ยน

การค้าขายกับต่างประเทศในธุรกิจน้ำมันปาล์มจะซื้อขายเป็นเงินดอลล่าร์สหรัฐอเมริกา
ผู้ส่งออกในประเทศไทยอาจจะได้รับผลกระทบจากค่าเงินบาทเมื่อเทียบกับเงินดอลล่าร์สหรัฐอเมริกา

ยูนิวานิชใช้สัญญาอัตราแลกเปลี่ยนเงินตราต่างประเทศล่วงหน้าเพื่อป้องกันความเสี่ยงจากอัตราแลกเปลี่ยนในสัญญาซื้อขายแต่ละราย

1.6 การแข่งขันของโรงงานสกัดน้ำมันปาล์ม

ในประเทศไทยมีการแข่งขันรุนแรงในการรับซื้อผลปาล์มสดระหว่างโรงงานสกัดน้ำมันปาล์มขนาดใหญ่อย่างน้อย
35 แห่ง ยูนิวานิชมีส่วนแบ่งในตลาดนี้ประมาณ 11%
เมื่อมีโรงงานสกัดแห่งใหม่เกิดขึ้นจึงมีผลกระทบต่อ
การรับซื้อผลปาล์มสดกับโรงงานที่มีอยู่เดิมในระดับหนึ่ง

แม้ว่าจะมีโรงงานสกัดแห่งใหม่เข้ามาในอุตสาหกรรมน้ำมันปาล์มทุก ๆ ปี
แต่ยูนิวานิชยังสามารถบรรลุแผนระยะยาวในการทำอัตราการเติบโตได้
โดยที่จะมีความเป็นไปได้จากการขยายพื้นที่ปลูกปาล์มน้ำมันในประเทศไทย
โดยพื้นที่ปลูกปาล์มได้เพิ่มขึ้นจาก 2.0 ล้านไร่ ในปี 2546 เป็น 2.7 ล้านไร่ในปี 2548 ซึ่งเพิ่มขึ้น
34.5% (ที่มา: สำนักงานเศรษฐกิจการเกษตร)
ทั้งนี้ประเทศไทยจะต้องมีการขยายกำลังการผลิตของโรงงานสกัดในอัตราที่ใกล้เคียงกัน
โดยจะมีความต้องการโรงงานสกัดแห่งใหม่ทุกปี